
nr. 10 


En Flagermuspapegøje 

Det er kun de utilfredse, som bærer verden frem, den som er tilfreds 
med sig selv, tilfreds med verden, blot sætter sig til ro og i fred nyder 
livet og tilværelsen, som den nu engang former sig for ham, står alt 
stille, og enhver landvinding og ethvert fremskridt udebliver. 

Overfører vi nu denne lære på vor hobby, så er det let at opdage, at de 
allerfleste helst vil blive i de gamle og vante folder - de gamle gjorde 
sådan - det er prøvet og det er godt, noget nyt og måske usikkert, nej, 
hvorfor dog det? 

Der er 2 a 3 slags »Flagermuspapegøjer«, og når vi blot kender dem, 
så er det godt. Men er det nu det? Når der nu findes 29 arter, under-, 
arter og lokalracer, som er anerkendt, og systemet er jo levende, der 
udskilles stadig flere og flere underarter, der findes stadig nye afvigen¬ 
de lokale racer på hidtil ukendte områder, og selv om det ikke går lige 
så stærkt som tidligere, så går det dog - hvorfor dog så slå sig til ro, 
der findes omkring 20.000 fuglearter og -racer, og vi har i vores hobby 
vel kendskab til godt 1000, tænk engang hvilke muligheder for nye og 
store oplevelser vi lukker af for, hvis vi nægter at interessere os for 
det område, som er udenfor de 19/20 dele. 

Tegn det op engang eller se på vedføjede skitse - og så vil du se der er 
en stor og vidunderlig spændende verden udenfor Verona. 



Slet så galt er det måske ikke med Flagermuspapegøjeme, for der har 
vi jo ihvertfald i den allersidste tid kendt og udstillet 4 arter, og vi har 
præsteret opdræt af de to, men der er faktisk ingen grund til at stand¬ 
se her. 

En af de arter jeg synes er skøn, er den lille pragtfuldt farvede 

CEYLON FLAGERMUSPAPEGØJE 
(Beryl Flager mus pap egøje) 

Loriculus beryllinus, navnet beryllinus, der hentyder til den grønne æ- 
delsten »Beryl«, som dens farve i nogen grad minder om, når solen 
skinner i den, og dette navn gav Forster den 1781. Imellem er den gen¬ 
nem 50 år blevet beskrevet som Indisk Flagermuspapegøje (Psittacus 
indicus eller Loriculus asiaticus) fra 1820-1868, indtil man fandt For¬ 
sters første beskrivelse i Indiske zoologiske Medd. 1781 - og forøvrigt 
gentaget i »Sharpe’s Handlist« af Gmelin 1788 som Loriculus indicus. 
Loriculus betyder »lille lori«, og lidt kunne de også minde om lorier, 
dels deres næbform, dels deres tunge, som kan ligne en penseltunge, 
og deres næringskrav - selv om de også til forskel fra lorierne har file¬ 
grube og undertiden, hvis intet andet findes, tager små frøkom. 



Loriculus beryllinus (J. R. FORSTER) 1781 
Beryllinus = ligner beryl (grøn ædelsten). 

NOMENKLATUR: Psittacus indicus Kuhi, Consp. p. 65 1820 Psittacula 
coulaci Less. 1831. Psittacula indica G. R. Gray, Gen. B. II, p 423. PsiU 
tacula philippensis Bourjot. Perr. t. 89. Psittacus indicus vel minor . Lo¬ 
riculus asiaticus Blyth 1849. Loriculus philippensis, Loriculus indicus 
BP. -54. Psittacula indica Gen of B. II nr. 17. Loriculus coulaci Blyth 
1863. Loriculus cyanolaemus at acipalis Bp. 1856. Loriculus edwardsi 
Blyth 1867 (sort næb). Psittacula minor Wagler 1867. Loriculus puni- 
culus (sinensis) Bp. 1856. Coryllis indica (Kuhi) Finsch, Papg. II p. 714 
1868. 

Engelsk: Ceylonese Hanging-Parrakeet. The Ceylon Lorikeet. 

Tysk: Ceylonpapageichen, Blumenpapagei. 

BESKRIVELSE: <$ Grøn, undersiden lysere, hele overhovedet rødt; 
underryg, overhaledækfjer brunrøde. Nakke, overryg med orange skær. 
Tøjler, kinder, hage, strube blålige. Vingedækfjer grønne, svingfjer grå- 
sorte, de yderste mørkgrønne. Halefjer: overside mørkgrøn med lysere 
spidser, undersiden blålig. Øje brunt, undertiden svovlgult,endog hvidt, 
nøgen øjenkrans sortagtig. Næb rødt, vokshuden gulgrå; fødder grå- 
brunlige. 

L. 143, V. 92, H. 40 mm. 

$: Mindre, næbbet mere spinkelt. 

UNGER: Grønne, issen med orange skær; overryg med svagt orange 
skær, kun struben svagt blålig. 

UDBREDELSE: Ceylon. 



I NATUREN: Den smukke lille fugl findes overalt i Ceylons lavere 
bjergegne i op til 4000 fods højde, og under nordøst-monsunen (okt.- 
april), går den endda ca. 1000 fod højere op. Også i lavlandet, såvel i 
den tørre som i den våde zone, findes den overalt og ofte talrigt, selv 
om den ikke altid er let at få øje på, da den kun færdes i træerne og 
næsten aldrig kommer på jorden. Selv om den ofte færdes enkelt- eller 
parvis, har den altid fæller i nærheden og fuglene holder hinanden un¬ 
derrettet om deres opholdssteder ved deres under flugten konstant ly¬ 
dende »trestavelses«-skrig: »tuit-tuit-tuit«. 

Deres flugt er hurtig, bølgeformet og medens de svæver på vingerne, 
udstøder de det ret skarpe skrig, derefter følger nogle slag med vin¬ 
gerne, hvorved de stiger, så svæver og skriger de atter, hvorved de da¬ 
ler lidt, og således veksler det så længe de er på vingerne. Også mens 
de klatrer rundt i træerne, »taler« de med hverandre med en pudsig 
lille pibende kvidren, der dog også ofte lyder fra en enkelt fugl på en 
nøgen gren i toppen af et træ. Den flyver godt og bevæger sig hver 
dag over store strækninger, er altid i bevægelse og indtager under kla¬ 
tring de mærkværdigste stillinger for at nå de største og saftigste 

frugter. Den klatrer uden besvær og lige hurtigt i alle retninger, med 
hovedet op eller ned, over eller under grenene, blot den kan spænde 
om dem med en fod, og den løber hurtigt og adræt hen over jorden. 
Den sover i flagermus-stilling med hovedet nedad og hængende i en 
tynd, bladfyldt gren. 

ERNÆRING: Saftige frugter, blomsterhonning (især ynder den blom¬ 
sterne på rød bomuld), træsafter, f. eks. kokospalmens, i hvilken den 
siges at beruse sig, så man kan finde den liggende bevidstløs på jor¬ 
den. løvrigt er den grådig, ødelægger mere end den æder, så haver og 
plantager, som den hjemsøger i flokke, bærer ofte tydelige spor af 
dens besøg i frugt-, frø- og blomsterplanterne. Udenfor blomstringsti¬ 
den æder den småkomede frø, navnlig Casuarinatræernes eller -buske¬ 
nes små vingede nødder. 

PARRINGEN sker efter at hannen har udført en lattervækkende par¬ 
ringsdans, idet han fut ter ud ad en gren med stødvise skridt og små 
hop. Næbbet holdes højt, så de blå strubefjer stritter, halen spredes og 
de røde overhaledækfjer rejses og spredes - alt i alt et komisk billede 
på pral, indbildskhed og selvoptagethed, der udelukkende skal impone¬ 
re hans lille hjerterdame - og såvel på ud- som på hjemturen ad gre¬ 
nen udstøder han en lille pibende opadrettet sang, der stødvis afbrydes 
af hans »Tuit-tuit-tuit«. 

REDEN findes i et hult træ eller en hulhed i en svær gren - helst en 
lang, smal, næsten vandret gang, så reden kan komme til at ligge flere 
fod fra indgangshullet - og så højt til vejrs som muligt. Hunnen afbi 
der strimler af grønne blade og bærer disse ind i reden mellem fierene. 
Hannen synes ikke at tage anden del i redebygningen, end at han in¬ 
teresseret følger hunnen og alle hendes bevægelser. 

ÆG: 3-5 hvide, næsten runde. 

RUGNING: Hunnen ruger alene og meget fast. Forstyrres hun, udtryk¬ 
ker hun sin vrede i arrige skrig og ved en mærkelig dump lyd, som 
slog hun kraftigt på indersiden af redens vægge med en forhammer. 
Rugetiden er ca. 22 dage. 

UNGER: Når ungerne forlader reden er de fuldt flyvefærdige og fuldt 
befjerede med den undtagelse, at hele deres ansigt og forhoved er nø¬ 
gent - altså en naturens tilpasning, der bevirker, at ungerne ikke un¬ 
der opmadningen får fjerene på disse steder tilsmudsede af den fly 
dende føde, som forældrene mader dem med. 

IMPORT: 1872 i Zoo, London. Siden kun af og til og aldrig i større an¬ 
tal. Synes iøvrigt at tåle vort klima udmærket, viste intet ubehag ved 
0° C. 

OPDRÆT: I fuglestue hos HAUTH allerede i 1892 begyndt at yngle. 
Der blev lagt 3-4 æg, som rugedes i 22 dage men ungerne blev hver 
gang bidt ihjel af hunnen. Rede i gi. pilestamme. Redemateriale små 
barkstykker og bladdele, som hunnen bar i rede mellem fjerene på 
overgumpen. 1931 var den her i landet i Zool. have og i privat eje. 

Albrecht-Møller. 

BØFFELVÆVERE II 

I »Stuefuglene« 47 årg. pag. 161 blev nævnt den Hvidhovede Bøffelvæ¬ 
ver, men der var ikke plads til den i bladet dengang, nu må vi hellere 
se at få det overstået. 

Det er fugle på størrelse omtrent som den sorte Bøffelvæver (Bubal- 
omis), som den står ret nær, men den har kortere hale; foruden hoved 
og hals er også hele undersiden hvid; vingerne ret korte, når kun lige 
over haleroden, knapt 2 x halens længde. 



HVIDHOVEDET BØFFELVÆVER 
(Kovæver) 

Dinemellia dinemellia dinemellia Riippel 1845 


NOMENKLATUR: Textor dinemelli Riippel. Syst. Uebers., p. 72, pi. 30, 
1845. Shoa, Centralabessinien 

Engelsk: White-headed Buffalo-weaver. Tysk: Starweber, Weisskopf- 
weber. 

FARVEBESKRIVELSE: 

<5 og 9 : Hoved og hals samt undersiden hvid; ryggen grå brun; skul¬ 
derf jerene mørkebrune med hvide sømme. Over- og underhaledækfjer 
ildrøde (hos 9 dog mattere); lår gråbrune; på håndsvingfjerenes basis 
en rød plet, der på den sammenfoldede vinge danner et spejlagtigt felt 
i de ellers mørkebrune sving- og dækfjer, der for de flestes vedkom¬ 
mende er kantede med lysebrunt til grumset hvidt; undervingedækfje- 
rene er sortbrune; halen sortbrun, men med lysere spids; næb og løb 
sortbrune. Iris ret lille og sortbrun. 

Længde 200, Vinge 115-125, Hale 75-85, Næb 21-24, Løb 28-32 mm. 

De mindste mål hidrører fra 9 9, der også har en smallere pande og 
isse. 

UDBREDELSE: Øst-Afrika, Sudan, Abessinien, Britisk Somaliland, U- 
ganda og Kenya. 

Den færdes oftest i flokke og er ikke ualmindelig. Ses både i træer og 
på jorden, men den er meget sky og utilnærmelig i det frie; men også 
i de høje Akacie- og Mimosa-træer færdes den og med forkærlighed i 
spidsen af de allertyndeste grene. 

REDE OG ÆG: Reden er uordentligt vævet eller bundet til en som re¬ 
gel meget stor og klodset bunke, som oftest i tornet krat, hvor det næ¬ 
sten er umuligt at nå ind. De har indgangshul på undersiden, men ikke 
noget indgangsrør, den er polstret med hår og fjer; der lægges 3-4 æg, 
grålighvide eller grågrønlige, plettet og tegnet med olivenbrunt eller 
sortagtigt, mest i den butte ende. 

Fuglen er frøæder, men tager både frugt og insekter i naturen, hvilket 
undersøgt maveindhold fra nedlagte fugle har vist. 

Dens stemme er ikke særlig skøn, nogle dumpe trompet eller saxofon¬ 
lignende stød, noget i retning af spætternes kaldelyde. 

I FANGENSKAB: Neunzig mener den først kom her til Europa med 
en import af Fockelmann omkring 1910; andet tyder på, at den kom 
allerede omkring århundredskiftet, men det skyldes nok, at der i den 
omtalte sending 1910 var en hel masse fugle, både af denne og den føl¬ 
gende art. 

Men man har været bange for den store fugl, fordi de mindre fugle¬ 
arter angst flygtede, når den satte sig på en gren, ikke mindst fordi 
den ved sin vægt tyngede grenen så meget ned, at de mindre fugles 
fodfæste vanskeliggjordes. 

Egentlig ond er den ikke og den flyver elendigt. 

Min erfaring er dog, at man ikke kan holde den sammen med ynglende 
fugle med åbne reder eller vagtler eller løbehøns, da den æder æg, og 
den er meget begærlig efter levende foder. Den bider bravt, hvis man 
fanger den, og jeg tror, at den vil blive ond i yngletiden. 

Jeg havde en $ og 2 9 9 til at begynde med, men den ene 9 blev 
dræbt om foråret - og jeg håbede så på yngel, men måtte flytte parret 
til en voliere alene, men det passede dem ikke. Jeg havde dem i flere 
år, men intet skete; nu har jeg dem skindlagt og det er længe siden jeg 
har set dem på markedet. 

BØMHS HVIDHOVEDET KOVÆVER 
Dinemelha dinemellia bøhmi Reichenow 1885 
Tysk: Bohms Viehweber, Starweber. 

FARVEBESKR1VELSE: 

<5 og 9: Fuglen ligner meget den forrige, og har man kun den ene art, 
kan det være meget svært at bestemme den rigtigt, og ikke mindst at 
de undertiden kommer i samme sending, og så vil en af hver art 
ofte udgøre par. Den bedste måde at skelne køn er at rette sig etter 
hovedformen og hovedernes størrelse - og her kan det tydeligt ses, at 
pandens bredde hos (J er l ‘/2 X 9 ’s, men hele 9 's hoved er påfalden¬ 
de mindre. 

Afvigelserne hos Bøhms Kovæver er, at den er noget mørkere end ho¬ 
vedformen, den brunlige tone over vinger og ryg er sortbrune og dertil 
kommer, at hverken skulderfjer eller vingedækfjer er kantede med ly¬ 
sere farve og heller ikke armsvingfjerene har nogen hvid bremme, el¬ 
ler ihvertfald er den næsten usynlig; halen sort, overhaledækfjerene er 
skarlagenrøde. Næbbet hombrunt, lysere i spidsen. Iris brun og den 
smalle øjenring ikke grå men sort, derved syner øjet større, hvilket og¬ 
så kan være en hjælp ved bestemmelsen af de to arter, den er også lidt 
grovere. 

L. 220-240, V. 125-140, H. 85-100, N. 21-25, L. 32-35 mm. 

UDBREDELSE: Sydøst-Kenya og Tanganyika. 

I NATUREN afviger den næppe fra hovedarten, men da det er svært 
at komme den nær, dels bygger den i tornet krat, hvor det er et ret 
stort arbejde at rydde stikkende og indfiltret krat over større områ¬ 
der, eller også bygger de i høje træer og ofte ud over vand, og da i me¬ 
get tynde og svage grene, som ingen kan komme ud på, de kan ganske 
simpelt ikke bære. 

I FANGENSKAB: Indført, som antydet, 1910 af Fockelmann, men har 
siden været på markedet flere gange. 

Neunzig oplyser, at dens stemme er en fløjtende tone, hvilket jeg al¬ 
drig har hørt, og at det skulle ligne Regnpiberen, skal der nok fantasi 
til for at klare - ganske vist er jeg helt umusikalsk - men alligevel. 
Han hævder også den er fredelig og at den ikke synes at tage sig af de 
øvrige fugle, vil jeg dog hellere følge ham i - det er så store fugle, at 
de har råd til at overse »kravlet«, men derfor kan den jo godt være 
farlig, og æg kan den sikkert godt lide, og de små fugleunger i åbne 
reder er heller ikke sikre. Den flyver ikke særlig godt, den flyver klun¬ 
tet og lander med et bump. 

Så anfører Praed & Grant, at der er endnu en lokal race, som lever op 
til hovedarten i resten af Abessinien og Somaliland som de kalder 
Dinemellia dinemelli ruspolii. 

Den skulle være beskrevet af Salvadori 1894 af Salvadori som Dinemel¬ 
lia ruspolii Salvadori. Mern. Ac. Torino (2), 44, p. 558 1894, et eksem¬ 
plar fra Banan, omkring 110 miles vest for Dolo i Syd-Abessinien. 

Den skulle være afvigende og karakteristisk ved at have bredere brem- 
mer på yderfanen af skulderfjer og vingedækfjer - men det er nok for 
svagt til at udskille den på. Peters har den heller ikke med, idet han 
ganske simpelt har tilbageført den til hovedarten, 
løvrigt er den bestemt efter et museumseksemplar, og fra naturen 
skriver P. & G. at der intet er kendt om dens yngleforhold. 

Albrecht-Møller. 

Orangekindet Astrild. 

Estrilda melpoda 

Farvebeskrivelse: Forhovedet blågråt, baghovedet brungråt. Hele over¬ 
siden, vingedækfjer og vinger kanelbrune. Underryggen og øvre hale- 
dækfjer smukt glinsende karminrøde. Undersiden lys askegrå, på bu¬ 
gen med et orangegult anstrøg. Kinderne er stærkt rødgule, partiet fra 
næbbet omkring øjet endog helt rødt. Næbbet højrødt. Halen sortbrun. 
Benene mørkebrune. Øjet brunt. Længde ca. 10 cm. 

Hunnen er farvet som hannen, dog er den i yngletiden blegere såvel i 
næb og kindplet, farve som bugfarven. Den er ifølge Wiese udbredt i 
Vestafrika og Senegambien indtil Angola. 

Siden 1965 har jeg haft orangekindede astrilder. Jeg købte til at begyn¬ 
de med fire nyimporterede fugle, hvoraf den ene døde. Af de reste¬ 
rende var det tydeligt at se, at der var tale om et par og en enkelt. I 
1966 blev parret anbragt i en voliere 1,25x2x2 m med adgang til en u- 
dendørsvoliere 1,80x1,80x2 m sammen med 1,1 amarant, 1,1 sommer¬ 
fuglefinke, 1,1 guldbrystet astrild, 1,1 grønrygget astrild, 1,1 perlehals- 
amadine. Fuglene byggede i en kurverede, der hang ca. 1,75 m over gul¬ 
vet, som redemateriale benyttedes udelukkende kokostrevler, og reden 
blev forsynet med en studs. (Dette er specielt for vildtfangede fugle*, 
ved et senere opdræt, hvor hannen var af egen avl, var studsen und¬ 
ladt). 

Hunnen lagde 4 æg, hvoraf 2 var befrugtede; æggene klækkede efter 12 
dage og ungerne fløj fra reden 16 dage gamle. Efter ca. 4 uger begynd¬ 
te de at udfarve, hvilket tog ca. 14 dage. 

Ungerne er ualmindelig yndige. Når de flyver fra reden, ligner de nær¬ 
mest små gråbrune dunbolde med sort næb og gulerodsfarvede kind¬ 
pletter og de har stort besvær med at finde rundt i volieren. Men etter 
2-3 dages forløb farer de omkring, og forældrene har svært ved at hol¬ 
de orden på dem. Det undrer mig altid at det alligevel lykkes for for¬ 
ældrene at få proppet dem i reden hver aften. 

Efter at have fået unger af 3 par, kan det generelt siges, at rugetiden 
varierer fra 10-14 dage, og ungerne flyver fra reden 14-22 dage gamle. 
Som opmadningsfoder har jeg benyttet melorme, som de tømmer som 
tuber, dafnier, myggelarver og myrepupper, hvor melormene efter min 
mening er vigtigst, men de skal være tykke og fede. Kolber såvel tørre 
som spirede. Senegal-, hvid-, gul-, algier-, japan- og negerhirse samt ka- 
nariefrø, alt både som tørt og som spiret. 

Hvis opdrættet finder sted om sommeren, bør der også bydes på fri¬ 
ske græs frø. 

Jeg har gjort den erfaring, at orangekindede astrilder ikke bør gå sam¬ 
men med grå-, tøjle-, helena- og nonneastrilder i yngletiden, da de frem¬ 
mede hanner piller ungerne ud af reden såsnart de er klækket og æder 
dem. P . Westenholz. 

Patagonisk Parakit 

( Klippeparakit) 

Cyanoliseus patagonus patagonus (Vieillot) 1817 

Det ville være interessant at kunne analysere, hvad årsagen er til at en 
bestemt fugleart samtidig flere steder gør sig gældende; det skete for 
flere år siden, da frk. Diinweber mødte med kontrolleret opdræt af 
Løggrøn Papegøjeamadine, hvor det viste sig, at der også samtidig var 
opdræt i Vejle. 

Det gentog sig med Blå Honningsuger hos Th. Lindhardt 1969 og sam¬ 
tidig hos en anden fugleven - og dertil Mejsetimalien, som var opdræt¬ 
tet hos Arne Jensen, Tingtved, og Møller Madsen, Høje Gladsaxe, lige¬ 
ledes samtidig. 



Atter med Rødhovedet Kilehaleparakit 1969 hos Hans H. Hansen, Vej¬ 
en - og ilivertfald 2 andre steder samme ynglesæson, og endelig med 
Kinaparakitten hos Poul Zinck Christensen, Aalborg, og Carl Wentrup, 
Søborg, 1970, hvor ungerne faktisk samtidig lå i kasserne, dertil kom, 
at W. Langberg og endnu et opdræt i Jylland skabte nogen forvirring. 
Nu sker det altså igen 1972, hvor det drejer sig om Patagonisk Parakit, 
som jeg har fået meddelelse om, at der hos Jens Chr. Larsen, Rågeleje, 
var unger, og så har jeg senere modtaget følgende brev: 

Lige en lille hilsen til Dem privat, som en fattig tak for alt, hvad De 
gør for os fuglefolk med vores store og smd bekymringer. 

Nu vil jeg gå over til emnet Patagonisk Klippepar akit, et par dejlige 
fugle, som jeg fandt i en fugleforretning for ca. 2 dr siden til en meget 
pebret pris, men i dag tænker jeg ikke mere pd det, de har to unger 
ca. 3 uger gamle. 

De bor allesammen i en gammel frønnet kasse, der består af 3 til 4 
lag brædder, da de gang pd gang har bidt kassen midt over, sd bunden 
er faldet af. Kassens mdl er i dag 50x50x70 cm; ndr de ikke gnavede 
af kassen, Id de nede pd jorden og sloges som et par kattekillinger og 
var meget rolige og tamme, ndr jeg gik ind til dem. 

I dag er de krigeriske, og jeg md ikke komme i nærheden af kassen. 
De lagde æg allerede i april mdned, men jeg var helt uforberedt pd det 
og havde ikke lagt mærke til noget usædvanligt, sd jeg gik og arbejde¬ 
de ved siden af, og resultatet var, at jeg fandt 2 æg med en næsten 
fuldt udruget unge i. Nu blev man påpasselig, og jeg selv og familien 
fik listesko pd. 

Søndag den 28. maj sd jeg parring i volieren, og efter mine beregnin¬ 
ger ruger de 22-24 dage. 

De går i en voliere, der er 5 m lang, 2 m høj og 2 m bred, og rundt ved 
siderne har de et gangbrædt, som benyttes meget, det sidder ca. 1,5 m 
fra jorden, sd har de en gammel frønnet stamme, hvorpå hannen sid¬ 
der hele rugetiden om dagen, hvorpå de begge er i kassen om natten. 
Mit store problem er foder, de er meget kræsne. Solsikker er deres 
hovedfoder, derudover vil de næsten ikke have andet. Jeg ville gerne 
høre fra andre, der evt. har de samme parakitter, hvad deres æder? 

Til slut har jeg gjort den erfaring, at de parakitter, der går i nabobu¬ 
rene ikke vil yngle, jeg tror de simpelthen er bange for de store skrige- 
hoveder, sd jeg tror der skal laves skillerum af asbest plader. 

Jeg er ved at bygge mit tredie fuglehus pd 35 m 2 der skal være smd 
tropeduer i, sd jeg hdber der kommer noget i »det grønne « om disse 
smd dejlige fugle, der skal dulme mit hoved lidt, ndr jeg kommer fra 
mine sydamerikanske parakitter, som jeg til tider tror prøver at over¬ 
gå hinanden i skrig og skrål. 

Nu md De undskylde mit lange brev, jeg hdber at De kan bruge noget 
af det, sd De kan viderebringe det aktuelle i det til andre fuglefolk. 

Knud Rubinke, »Granly«, St. Andst, Vejen 

Patagonisk Parakit fik jeg som gave 1957, fordi de skreg så frygteligt, 
de kostede en frokost, og det var en billig fornøjelse for al den glæde 
vi i de 15 år har haft af disse dejlige fugle, som jeg for mange år siden 
så forsøgte at parre, som lagde æg, men uden held. Nu er det altså 
sket - nu får vi se, hvem der er kommet først - det er spændende, og 
det er sport. Albrecht-MøUer. 










Tavle herovei 

1. Mandarinand 2. Brudeand 3. Krikand 4. Rødhovedet And 5. Formosaand 

6. Pletnæbbet And 

Tavle til venstre 

1. Gulhalet Glansfasan 2. Kongefasan 3. Hjelmperlehøne 4. Virginsk Trævagtel 

5. Rødhøne 

Kan »Papegøjebogen« stadig fås? O. P. i D. 

Ja, endnu, men nu er det ved at være slut med den danske udgave, jeg 
formoder, at når den 1973 er færdig, så er den samtidig udsolgt. 
Henvend Dem til Aage Poulsen, Søndergade 2A, 4050 Skibby. A.-M. 

Vi er uenige om,, hvorlænge en fugleunge vokser, vil De ikke afgøre 
dette. Jeg mener ikke de vokser længere end til de forlader reden, har 
jeg ret? S. S. i V. 

Nej, ikke umiddelbart. Naturen er indrettet sådan, eller lad os nøjes 
med at sige, at naturen har indrettet sig sådan, at de levende væseners 
beståen er sikret af visse forholdsregler som umiddelbart følges! 
Fugles unger udvikler sig meget forskelligt, visse små finker er for¬ 
plantningsdygtige deres første leveår, medéns de store papegøjer er en 
6-8 år om at blive ynglemodne. 

Det må være indlysende, at udviklingen der, må være tidsmæssigt for¬ 
skellig, og disse fugleunger kræver en helt forskellig omsorg, og den 
får de. 

Vi tager et eksempel, som vi alle kender: 

Når et æg hos Dværgvagtlen klækker, så går der et par timer, så løber 
kyllingen omkring, men den vokser da stadig, ihvertfald nogle måne¬ 
der. 

Sammenligner vi dem nu f. eks. med ungerne hos vor alm. due, så ved 
vi, at ungerne forbliver i reden ca. 6 uger, og så er den legemlig fuldt 
voksen; i den periode er den uhyre sårbar, og det er derfor meget på¬ 
krævet, at den er beskyttet, og i det frie opsøger dueforældrene meget 
utilgængelige steder, rådne træer eller klippehylder, således at fuglen 
kan få fred, medens ungen udvikler sig. 

Vagtler, agerhøns og fasaner, som ruger på jorden, er meget udsat for 
fjendeangreb, og derfor er de hvad man kalder »redeflyende« - vi ken¬ 
der det også fra andre fugle, f. eks. lærkerne, hvor ungerne ganske vist 
er bundet til reden nogen tid, men ikke nær så længe som visse andre 
fugelarter; der er fuglearter, hvis unger forbliver i rederne flere måne¬ 
der, og da er det rigtigt, at når disse forlader rederne, så er de udvok¬ 
sede, d. v. s. så vejer de lige så meget fom forældrefuglene. 

Ganske vist udvikler visse organer sig stadig, ligesom fjerdragten æn¬ 
dres, fuglen »udfarver«, i modsætning til f. eks. Atlasfinke, Tigerfinke 
og vævere, der anlægger en flot yngledragt, om dem siger vi, at de 
»omfarver«, for denne proces sker hvert år selv om fuglen bliver 10 år 
og har været udfarvet de 9 år. 

I H. Hampes bog om Agapomider er mange oplysninger netop om un¬ 
gernes udvikling hos vore såkaldte Dværgpapegøjer. 

Hampe var krigsinvalid og sad bundet til sin kørestol og var konstant 
omkring sine fugle. 


flac momis - fuckerv 

q KVrn/ 

ko 




<f 39-45 qrtun/ 
$ 47-S4 


Æg 3 Vx, qru.nL/ 


5« 



Hvergang et nyt individ blev født, blev det vejet, og vægten nedskre¬ 
vet og hver dag gentog han dette, således at vi har en meget sikker 
indgående oplysningskæde om fuglens udvikling og jeg skal meddele 
et eksempel: 




Agapornis fischeri 


vejer som voksen <5 3945 g - $ 
Æg vejer 3 l A g. 

Nyklækket unge vejer 2 x /i g. 

47-54 g. 

5 dage 

7g 

9 - 

Hg 

12 - 

18 g 

15 - 

24 g 

19 - 

34 g 

22 - 

40 g 

24 - 

42 g 

29 - 

43-50 g 

32 - 

45-50 g 


På dette tidspunkt er ungen stort set fuldt befejeret, 14 dage senene 
kan svingfjeren bære. 



En redefast og en redeflyende 

fugleunge 

blind og hjælpeløs seende og selvhjulpen 

Som jeg indledningsvis skrev, er udviklingens start meget forskellig og 
udviklingens afslutning meget ukonstant, derfor kan der ikke i Deres 
trætte fældes nogen endelig dom. 

I har ret begge to! A.-M . 


Hvorfor bruger man plads til alt det latinske, tyske og engelske nej 
menklatur, der kun irriterer os - lad os få noget mere på dansk og bli¬ 
ve fri for det andet. S. J. i N. 


Kære S. J., jeg er faktisk slet ikke glad ved at svare dig, men da det 
samme spørgsmål nu på en lidt anden måde er dukket op, må jeg jo 
til det, selv om det gør ondt. 

Når vi oplyser hvad fuglene hedder på tysk og engelsk skyldes det en 
form for service - mange fuglevenner rejser jo ud, og ofte vil de have 
fugle med hjem, og enhver kan da forstå, at det er en fordel at videi 
hvad det man søger, vil hedde på pladsen. 


210 


Skal man skrive til udlandet og spørge* så duer fingersprog jo ikke, 
derfor altså fuglens navn på tysk og engelsk. 

Og hvis du vidste, hvor mange der ringer eller skriver om hvad »Par¬ 
sons finch«, »Lavender finch«, »Cherry finch«, »Schildsittich«, »Schar- 
lachkopf«, »Friihlingspapagei« eller »Henker« er for noget, så kender 
ihvertfald jeg værdien af at få bragt så megen viden om disse fuglen 
navne ud, således at en del af disse spørgsmål bliver overflødige. 

Nomenklaturen er en fortegnelse over, hvor man kan finde oplysninger 
om en eller anden fugl, som man får lyst til at arbejde med. 

Eksempel: Du læser om en fugl, som ikke er særlig kendt og kun tyndt A 

eller slet ikke omtalt i vore bøger, du bliver den tilbudt og køber den 
- men hvad skal den have? hvor kommer den fra? hvad vokser hvor 
den lever? hvad har undersøgelse af maveindhold vist om fuglens spi- * 

sevaner og foderkrav? 

Det må søges op i litteraturen, og når man så har en Nomenklatur, så 
kan man på biblioteket få de rigtige bøger frem og derigennem lære 
det nødvendige om denne fugl. 

Og så håber jeg både du fra nu af og mange flere må kunne se nytten 
af at tage den plads i bladet, som Nomenklaturen kræver. AM. 

I oktober 1971 købte jeg et par ringastrilder, som jeg ikke rigtig kan 
få til at yngle. De har nu tre gange lagt æg, og hver gang har de ligget 
på æggene de første tre dage, for derefter at forlade dem. Og samtidig 
har jeg lagt mærke til, at hunnen flere gange har »tabt« et æg på bun¬ 
den, uden for tiden. Jeg har prøvet at lade dem gå alene, og nu går de 
sammen med mågefinker og sivastrilder, men lige meget hjælper det. 

P. K. i B. 

At holde fugle er en sag om tålmodighed, har man ikke det, får man 
ikke den fulde glæde af sin hobby. 

De har haft Deres fugle år og forventer allerede resultat. 

Det første år går med at fuglene lærer de nye forhold, opholdssteder, 
omgivelser, nye lyde o .s. v. - det har De ikke engang givet fuglene, y- 
dermere har de skiftet miljø ved at give dem andre burfæller, kan De 
ikke godt selv se, at De kræver alt for meget. 

Jeg har haft fugle, som jeg har ventet på i over 10 år - og så fået re¬ 
sultat. 

Hvis fuglene hos Dem dertil er unge, så er de nervøse og ukendte med 
hele ynglebiologiens forløb - det er almindeligt, at det går galt de før¬ 
ste gange for en hel del fuglearter. 

Når fuglene lægger æg i utide, kunne det tyde på, at deres foderplan er 
forkert - ofte gives fuglene for kraftig ægdrivende foder (protein) - så 
er der jo ingen ro til rugningen. 

Fuglehobbyen er dejlig fordi de fleste af os aldrig bliver færdige - altså 
mere tålmod, ro omkring fuglene, egnet foder - så skal De se det går 
nok. AM. 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 

* 


Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Peter Bangsvej 58, 1. th., 2000 Kbhv. F. 
Best.mdl.: Peter Westenholz, Hvidørevej 49, 2930 Klampenborg. 

Telefon (01) OR 3526. 

Bisidder: Aage V. Nielsen, Thorupgård allé 32, 2720 Vanløse. 

Telefon (01) 71 6140. 

NÆSTE MØDE: tirsdag den 8. august kl. 20 i Set. Andreasordenens 
selskabslokaler, Frederiksberg allé 11. 

TALER: Curt af Enehjelm. 

Sommerens arrangementer 

har ikke haft medlemmernes bevågenhed. 

STORTUREN måtte aflyses, der var 3 tilmeldinger. 

AFTENTUREN havde kun halvdelen af, hvad vi kunne forvente. Des¬ 
værre, for der var en masse af vore medlemmer, der ville have godt af 
at få deres viden suppleret med en sådan gennemgang af fuglenes liv 
og adfærd, som den vi fik både ved orienteringen og senere ved de 
mange panoramaer - og der var mulighed for at spørge og tid til at 
studere. Skal jeg dømme efter de mange spørgsmål, som jeg får stillet, 
så var der mange som forsømte en hårdt tiltrængt lejlighed til en for¬ 
nyelse - det er for sløjt, at vi til sådan en aften ikke engang kan for¬ 
må een af hver 60 medlemmer til at komme. 

Prisen kan da ikke have afskrækket, kr. 10 for foredrag, omvisning og 
adgang til museet og en kop dejlig kaffe og et jættestort stykke kring¬ 
le - men vi har altså grebet ved siden af! Undskyld! 
HJEMMEBEDØMMELSEN, hvor vi lovede endog meget store præmier, 
og det står vi selvfølgelig ved, selv om der fra hele landet kun kunne 
skaffes 4-5 tilmeldinger, altså l A procent. 

Står det da virkelig så sløjt til med landets fuglehold, at de ikke kan 
tåle at blive set og bedømt og måske få et eller flere små vink, som 
kunne gavne deres fugle og gøre arbejdet med dem lettere og billigere. 

Men vi får det altså lettere og puljen til deling bliver derfor ikke møn¬ 
tet ud i så mange dele - men noget skuffede er vi. 

Artikler til jubilæumsår gangen 

lovede vi at honorere den bedste i hvert nummer af »Stuefuglene« med 
en bog, værdi 60-70 kr., men se om det har nyttet et klap. 4 artikler er 
alt, heraf er de to taget med tang. 

Jo, det har været en gemytlig sommerferie og vældig opmuntrende, 
hvis De forstår hvad jeg mener! Albrecht-Møller. 

NÆSTVED FUGLEVENNER A 

Som noget nyt, i stedet for skovtur, indleder vi i år den tilstundende 
sæson med et besøg i Volmer Sørensen’s sommerrevy i selskab med så 
kendte kræfter som bl. a. Ole Søltoft, Kai »Eskild fra Svendborg« Løv- * 

ring, Grethe Sønck og Anni Birgith Garde. Det er lykkedes os at skaffe 
et begrænset antal billetter til lørdag d. 2. september 72. 

Hurtig tilmelding vil være nødvendig. Meddelelse er tilgået medlem¬ 
merne. Næstved Fuglevenner. 

RANDERS STUEKULTURFORENING 

afholder fugleudstilling i Gartnernes Salgsforenings lokaler, Mariager- 
vej, lørdag den 23. og søndag den 24. september med deltagelse af 
D. U. K., som har placeret deres septemberskue hos os i år. 

Sekretæren. 


ROSKILDE OG OMEGNS FUGLEFORENING 

Husk at medlemmerne ved henvendelse til formanden kan låne af de 
forskellige fuglebøger, vi har i vor samling. Ligeledes ejer foreningen 
en tang til at samle minknet med, denne kan lånes af medlemmerne 
ved henvendelse til formanden. 

Husk ligeledes at få alle opdræt kontrolleret af et bestyrelsesmedlem. 
Vi skal selvfølgelig ikke forstyrre fuglene mens ungerne er i reden, vi 
er tilfredse bare vi får dem at se når de lige er fløjet af reden. 
Udstilling afholdes i F. D. F.-huset i dagene 20,-22. okt. Kurt Jensen. 

SAMARBEJDET mellem danske fugle foreninger. 

Klotrup, 9620 Ålestrup. 

MØDELISTE for august måned 1912: 

2. Silkeborg Fugleforening, møde. 

6. Ringsted Fugleforening. Volieretur til Zoologisk museum samt til 
Albrecht-Møller. Søndag kl. 9,00. 

7. D. K. K. (Kanarieklubben), møde, Sprogforeningen, Rømersgade 23 
st., mandag kl. 19,00. 

8. Foreningen for Fuglevenner , København, møde, Set. Andreasorde- 
nens Selskabslokaler, Frederiksberg allé 11, tirsdag kl. 20. Taler: 
Curt af Enehjelm. 

10. Holbæk og Omegns Fugleforening, mode, Mogens Stig Andersen vi¬ 
ser film, Hotel Isefjord, torsdag kl. 19,30. 

10. Næstved Fuglevenner, møde, Kvægtorvet, torsdag kl. 19,30. 

12. Foreningen for Stuekultur Assens, havemøde hos Arne Pedersen, 
Ebberup, lørdag kl. 14,30. 

13. Stuekulturforeningen af 1960 Frederikssund, åbent hus hos Mogens 
Stig Andersen, Stanley Thomsen og Åge Bottcher, søndag kl. 10-16. 

15. Frederikshavn Fugleforening, møde, Bechs Hotel, tirsdag kl. 20. 

21. Københavns Fugleforening, møde, Folkets Hus, Jagtvej 69, mandag 
kl. 19,45. 

22 .Søborg Stuekultur, møde. Egegårdsskolen, Ræveholmen. 

26. Foreningen for Stuekultur Assens, havemøde hos Ejvind Hansen, 
Assens, lørdag kl. 14,30. 

26. Holbæk og Omegns Fugleforening. Volieretur til København. Afgang 
Markedspladsen, lørdag kl. 13,30. 

27. Stuekulturforeningen af 1960, Frederikssund, åbent hus hos Asger 
Andersen, Dan Mehr og Martin Hansen, søndag kl. 10-16. 

29. Ringsted Fugleforening, møde, Ungdomsgården, tirsdag kl. 19,30. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren . 

Annoncer skal være modtaget af redaktionen senest d. 15. i måneden. 



Købes: 1 harzerhan, skolet af opdrætteren. 

Esther Bendt, Skovvejen 7, 8751 Gedved. 

Købes: 1,1 vinrød astrild, 1,3 gulrygget vidafinke, 1,3 tahavæver, 0,1 evt. 
0,2 blodnæbsvæver, 1,1 alariofinke, 1,1 lys sivastrild, 1,1 safranfinke, 1,1 
karmindompap, 1,1 rødbrystet nektarfugl. 1,1 plettet el. gul el. maske- 
tangare, 1,1 gul sangparakit, 1,1 diamantdue, 1,1 auroraaslrild. 

Bytte: 1 stk. leopardcat, unge (engelsk navn) dansk navn? byttes med 
1,1 mangefarvet parakit. 

Søren Leif Pedersen, Lindvedparken 84, 5260 Hjallese. 


Sælges: Mønter fra Danmark, Sverige og Norge. 

Købes: 1,1 springparakit, 1,1 blå rosella, 1,1 hvid nymfeparakit 1,1 man¬ 
gefarvet. Kun ungfugle har interesse. Bedst efter kl. 16. 

Jørgen R. Christensen , Tustrupvej 21, 4690 Haslev. 

Sælges: Gouldsamadiner, egen avl, sælges i ferien til 1. sept. fra min 
sommeradr. Rosenvej 3 (på Batbovejen 233) Marielyst pr. Væggerløse. 
M. Slæbo . 

Sælges: 1,1 diamantfinker kr. 190,00, 1,1 rødnæbbede spidshalede bælte¬ 
finker kr. 80,00, 2,0 sivastrilder a kr. 35,00, 1,1 auroraastrilder kr. 45,00. 
Købes: 0,1 splendid, 0,1 turkis. 

C. 7. Andersen , dyrlæge, Emilievej 17, 9300 Sæby, tlf. 08 - 46 14 88. 

Bytte: 1,0 pennant 2-årig søges, i bytte kan gives 1,0 mangefarvet 1971. 

I, 0 adelaide 2-årig søges, i bytte kan gives 1,0 mangefarvet 1970. 

Holger Jensen, Jegstrupvej 50, 8800 Viborg, tlf. 06 - 62 53 85. 

Sælges: 1,1 gulhovedet lori. 

Mogens Stig Andersen, Færgevej 17, 3600 Frederikssund, tlf. (03)310425 
efter kl. 17,00. 

Sælges: 0,1 canadisk jordegern sælges eller byttes med dværgpapegøjer 
eller 0,1 rosella. Sendes ikke. 

John Carlsen, Lærkevænget 7, 5461 Korup. 

Sælges: 1,1 prinsesseparakitter fra 1971, mangefarvede parakitter fra 
1972. I bytte kan tages rødvingede og pennant. 

K. Nielsen , Dalvangen 39, 2700 Brønshøj, aft. Bella 9430, dag Taga 408. 

Sælges: 1,1 diamantduer, 2 unger, 1,1 kin. dværgvagtler, 11 stk. zebra¬ 
finker, kanelfarvede og brogede i alle mønstre, 3 nymfeparakitunger, 
store engelske undulater. 

/. Fuglstrup, Drosselvej 5, kælderen, 2000 København F. 

Sælges: Dejlige kraftige engelske undulater, ungfugle og voksne af bed¬ 
ste afstamning og alle med meget fin hovedform. Eget opdræt med 
DUK-ringe og -stamkort. 

J. Holm Jensen, Morbærhaven 6/50, 2620 Albertslund, tlf. (01) 45 50 94 
efter kl. 16. 

Sælges: 1,1 rødvinget parakitter 3 år, befr. æg i sommer. 1,1 mangefar¬ 
vet parakitter, 1,0 1 år, 0,1 2 år. I bytte tages gerne barrabands el. prin- 
sesseparakit el. bjergparakit el. lign. 

Købes: 1 stk. blåhovedet papegøje, 0,1 malakkaparakit. 

Kurt Damvig, Plantagevej 10, 3460 Birkerød, tlf. (01) 8144 83. 



Sælges: 1,1 jordegern. Evt. kan parakitter tages i bytte. 

Poul Fuglsang, Solvangsvej 3, Vorup, 8900 Randers, tlf. 42 40 81. 

Bytte: Haves 1,0 lille alexanderparakit, byttes med 0,1. 

Harris Clausen, H. C. Andersensvej 12. 3000 Helsingør. 

Sælges: 1,1 bourksparakitter, 1,1 sangparakitter, 1,0 rosella, 1,0 nymfe- 
parakit. Noget W' volierenet, som nyt, har været opsat i ca. et år, sæl¬ 
ges til halv pris. 

Erling Tonnesen, Tep, 6070 Christiansfeld. 

Købes: 1,1 blå personata, 0,1 Ag. nigrigenis evt. 1,2 do. 

Sælges: 3,3 hvide risfugle, 2,2 brogede do., 1,1 maskebæltef. 1 år. 

C. Munck, Råbylille pr. 4780 Stege, tlf. (03) 8134 26. 

Sælges eller byttes med gouldsamadiner: 1,1 + 1 ringastrild, 1,2 dia¬ 
mantfinke, 2,1 sivastrild, 1,1 turkisparakit. Udstillingsundulater med 
DUK-ring og stamkort: 1,0 normaltegnet grå, 1,0 opaline lysegrøn, 0,1 
opaline grågrøn, 0,1 opaline grå isabel. 

Poul G. V. Pedersen, Tjømeallé 11 st., 4200 Slagelse, tlf. (03) 52 54 36, 
bedst efter kl. 19,30. 

Sælges: Kanarier, 1,1 orange-pastel. 

Peter Jacobsen, Vesterled 3, 6310 Broager. 044 - 41931. 

Bytte: 1,0 nymfeparakit byttes til 0,1 evt. 2,0 do. byttes til dværgpape¬ 
gøjer, 3,2 dværgvagtler sælges eller byttes. Store koraller fra Rødehavet 
sælges eller byttes. 

Johnny Petersen, Chr. Koldsallé 23, 2770 Kastrup, tlf. (01) 512315. 

Bekendtskab: 0,1 rhesus-abe ønsker bekendtskab med 1,0 do. Formål: 
udvidelse af familien. 

Flemming Pedersen, Solvej 2, 4700 Næstved, tlf. (03) 72 53 36. 

Sælges: 10 stk. sodbrune dværgpapegøjer (nigrigenis), 2,1 lille kuba- 
finke, 2 bourks, 4 splendid, 6 elegant. Sendes ikke. 

Steen-Ove Nielsen, Søholm, tlf. (03) 19 16 26, 3480 Fredensborg. 

Købes: 4 stk. ringastrilder (hunner) 71. Opgiv venligst pris. 

E. Thomsen, Torvegade 8, 6800 Varde, tlf. (05) 22 01 20. 

Sælges: 2,6 rødhovedet gouldsamadiner 1971, 0,2 rødvinget parakitter 
1969, 1,1 bjerglori 1972, 1,0 pennantparakit 1971. 

Købes eller byttes med ovennævnte: 1,1 barraband, 1,0 rødvinget para- 
kit 1969, 1,1 sorthovedet gouldsamadine, 1,1 gulhovedet do. 

H. Andersen, Amager allé 5, 2770 Kastrup, tlf. (01) 50 18 93. 


» Papegojebogen« 

Der er al mulig rimelig udsigt til, at de resterende hefter af bind 3 og 
sidste bind af »Papegøjebogen« vil udkomme i ret hurtig rækkefølge, 
af den grund gør jeg allerede nu opmærksom på, at mangler De gamle 
numre, så rekvirer dem hurtigst muligt. Når bogen foreligger færdig, 
vil der ikke blive solgt enkelte hefter. Når bogen er færdig, vil prisen 
ved køb af samtlige hefter blive ca. 28-30 kr. pr. stk. 

Der vil blive lagt vægt på, at samtlige restancer er indgået. 


„PRYDFJERKRÆ" 

er nu ad fototeknisk vej blevet genoptrykt og foreligger klar til ud¬ 
sendelse. Sidetallet (320 4- 8 farvetavler) og tekst er uændret, kun for¬ 
matet er mindsket noget. 

Af indholdet kan nævnes: Tropeduer, trævagtler, vagtler, stenhøns, tra- 
gopaner, fasaner, påfugle, perlehøns, kalkuner, løbehøns, prydænder, 
fuglenes ernæring og fuglesygdomme mv. Pris: 75,oo 


Den lille „TR O PE F U G LE N E " 

Den blev for billig - jeg ser mig nødsaget til 
forhøje prisen fra 15. september til kr. 34,50. 

For at råde bod på den en gang averterede pris, tilbyder jeg til favør • 
pris til og med 15. september - altså kr. 30,00 indtil denne dato. 

En lille håndbog, der omfatter 80 farvetavler og ca. 100 sider tekst og 
mange vignetter. 

De 80 farvetavler, der gengiver ca. 500 trope- og prydfugle, er sammen¬ 
sat af tavler fra »Tropefuglenes liv i fangenskab«, »Prydfjerkræ«, »Tan¬ 
garer«, »Kolibrier«, »Papegøjebogen« og andre tavler, samlet sammen 
i årenes løb. Kun i kraft af disse bestående farvefilm har det været 
muligt at udsende denne bog til den uhørt lille pris af 30 kr. 

Teksten er ligeledes nogle af hovedafsnittene fra flere af de nævnte 
bøger. 

En virkelig præsentabel bog forsøgt udsendt som den første billigbog 
fra SKIBBY-BØGERNE. Pris: 30,oo 

Insend beløbet pr. postanvisning, check eller giro nr. 3 42 71, det er den 
hurtigste, nemmeste og billigste måde, man undgår bl. a. opkrævnings¬ 
gebyr og bøgerne kommer ind ad døren uden ekstra udgifter. 

Adressen: Aage Poulsen, Søndergade 2A, 4050 Skibby. Giro 3 4271 





Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Sch/iintz - Bel/ahøjveJ 129 - Tlf. GO 8756 

Privat (01) 695316 


TROPEHUSET HOLBÆK 

Rødh.-, gulh.-, sorth. goulds — hvid sivastrild — alm. sivastrild 
hvidbr. sivfinke — brunbrystet sivfinke — bjergastrild — gra- 
natastrild — brillefugle — tangarer — kubafinke — maske-, 
korth.-, diggles-, spidshalet bæltefinke — diamantfinke m. m. 
Og et væld af parakitter 

Tropehuset, Kastanieve] 18, (03)430485 

— stedet hvor fuglefolk mødes. 


hilse 


LØVSTRÆDE 8 
1152 KØBENHAVN K 
Telefon (01) 115999 


- har også SKIBBY-BØGERNE 












Cctg mctrke til os l 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOW1TZVEJ 74 - FASAN 7622 


Punktsvejset volierenet 

t m brede ruller a 30,5 m. 
V'xl” masker, tråd nr. 18. 

Kr. 190,00 

/ed køb af 3 ruller 4- 5°/o 
tfed køb af 5 ruller -r- 10% 
Alle priser er excl. moms. 

Levering 


Volierer i samlesæt 

Galvaniserede 10 mm rundjems¬ 
rammer påsat punktsvejset net 
med Wxl" masker: 

Siderammer 97,5x180 cm kr. 31,00 
Lågerammer 97,5x180 cm kr. 45,00 
Tagrammer 97,5x195 cm kr. 31,00 
pr. efterkrav. 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT’s EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding... 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sori. 

Solsikke, mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 

























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



en teskefuld bør bl andes i 
frøblandingen hverdag. 


ttusk også at blande en knivspids 


P 3luiS' GRØNTFODER 


5 P SluIs'-ki'Vifffødøref- hverdag. 

DétØl øct 

etuiMfriedi,. 


\ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 































175 HR VICLr JOHANSEN 
ANNEHONEVEJ 40 
4700 NfSTVED 


»HELLERUP TROPEHUS« 

STRANDVEJEN 142 — 2900 HELLERUP — TLF. (01) HE 7200 



Import af sjældne fugle og fisk. 

VI yder 14 dages garanti med fuld 
ombytningsret på alle fugle 

KØB-SALG-BYTTE 

NB. Kun for medlemmer. 10% rabat 
på ethvert køb over 20,00 kr. 


LIPO OFFSET - SKliBY 




